Sacrosancte ecclesie Sancti Vincentii Matiscensis. Ego Ingelmarus dono ad ipsam casam Dei aliquid ex rebus meis que sunt site in pago Matisconense, in agro Viriacense, in villa que dicitur Avenacus; hoc est vinea que terminat a mane vineam Christophori, a medio die terra Suberti, a sero Sancti Martini, a circio Sancti Petri. Infra istas terminationes, totum ad integrum, ad mensam fratrum dono eo tenore dummodo vivo usum et fructum habeam, et post meum decessum ad canonicos revertatur; si quis contradixerit, auri libras II componat. S. Engelmari. S. Flotberti. S. Bernonis. S. Maalberti. S. Tetboldi. S. Duranni. S. Evrardi. Hactum est hoc regnante Lothario rege.